《暑天》
元代·方回

暑天无暑荷天公，似觉吾家亦未穷。
荫傍汉朝名将树，凉分楚泽大王风。
洛遗书订三焦误，河负图观一点中。
忽藉流萤足诗句，黄昏烨熠起林丛。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。